b'\n_START_ARTICLE_\nZona 51\n_START_SECTION_\nIstoric \xc8\x99i fapte\n_START_PARAGRAPH_\nZona 51 a fost construit\xc4\x83 \xc3\xaentre anii 1940-1950. De atunci, ea tot continu\xc4\x83 s\xc4\x83 se extind\xc4\x83. Pista de aterizare a bazei acoper\xc4\x83, de fapt, \xc3\xaentreaga suprafa\xc8\x9b\xc4\x83 a lacului, fiind aleas\xc4\x83 pentru c\xc4\x83 \xc3\xaen cazul unei ateriz\xc4\x83ri de urgen\xc8\x9b\xc4\x83, la vitez\xc4\x83 ridicat\xc4\x83, aceasta se face cu mai pu\xc8\x9bine riscuri pe un lac de sare secat, cu suprafa\xc8\x9ba moale, dec\xc3\xa2t pe o pist\xc4\x83 din beton dur._NEWLINE_Certitudinile referitoare la Zona 51 sunt destul de pu\xc8\x9bine. \xc3\x8encep\xc3\xa2nd cu 1954, acolo se testeaz\xc4\x83 cele mai avansate tehnologii ale armatei americane. Cu timpul s-a aflat ca acolo a fost perfec\xc8\x9bionat avionul-spion Lockheed U-2 (cel care a descoperit rachetele nucleare sovietice instalate in Cuba) \xc8\x99i aparate precum celebrele avioane de recunoa\xc8\x99tere Lockheed U-2/Lockheed A-12 Oxcart/SR-71 Blackbird sau avionul greu detectabil prin radar (Stealth) Lockheed F-117 Nighthawk (inclusiv varianta ini\xc8\x9bial\xc4\x83 la scar\xc4\x83 2/3 Lockheed Have Blue), avionul experimental de urm\xc4\x83rire a c\xc3\xa2mpului de lupt\xc4\x83 Northrop Tacit Blue \xc8\x99i aparatul pentru \xc3\xaencerc\xc4\x83ri Boeing Bird of Prey. Toate au fost testate in secret. Din imaginile prezentate pe Terraserver, reiese c\xc4\x83, al\xc4\x83turi de cl\xc4\x83diri si instala\xc8\x9bii exist\xc4\x83 si o imens\xc4\x83 pist\xc4\x83 de decolare/aterizare, lung\xc4\x83 9 km._NEWLINE_Zona 51 a devenit celebra prin experimentele cu bombe atomice,testarea aparatelor de zbor avansate,secretizarea documentelor si a activitatii din aceasta zona.\n_START_SECTION_\nIpoteze\n_START_PARAGRAPH_\nSe presupune c\xc4\x83 se testeaz\xc4\x83 de mul\xc8\x9bi ani un avion de recunoa\xc8\x99tere hipersonic (Mach 6-8) greu detectabil numit Aurora cu motoare scramjet \xc8\x99i raz\xc4\x83 de ac\xc8\x9biune intercontinental\xc4\x83 (urma\xc8\x99ul proiectelor NASP/Copper Canyon, av\xc3\xa2nd numele de cod Senior Citizen)._NEWLINE_Mul\xc8\x9bi ufologi cred c\xc4\x83, in aceast\xc4\x83 zon\xc4\x83 activeaz\xc4\x83 mai multe tipuri de aparate de zbor neidentificate (OZNuri) si c\xc4\x83, din acest punct al planetei intr\xc4\x83 \xc8\x99i ies aparate de zbor cu viteze foarte mari (peste 10.000\xc2\xa0km/h).'